turjo4nis/wikipedia-bn-dump-20250701 huggingface dataset:
শাহাদাৎ হোসেন (লেখক)

শাহাদাৎ হোসেন (১৮৯৩ - ডিসেম্বর ৩০, ১৯৫৩) একজন বাঙালি সাহিত্যিক, সাংবাদিক এবং রেডিও ব্যক্তিত্ব। তিনি দীর্ঘদীন সাংবাদিক হিসেবে কাজ করেন এবং পরবর্তী কালে ঢাকা বেতার কেন্দ্রের সাথে যুক্ত ছিলেন। তার কবিতায় মুসলিম ঐতিহ্য সচেতনতা ও নিসর্গপ্রীতি লক্ষ করা যায়। তার শব্দচয়ন ও ছন্দরীতি রবীন্দ্র প্রভাবিত হলেও বিষয় বৈশিষ্ট্যে তিনি ছিলেন স্বতন্ত্র। তিনি একজন খ্যাতিমান নাট্যকারও।

জন্ম

শাহাদাৎ হোসেন ১৮৯৩ সালে অবিভক্ত বাংলার অধুনা পশ্চিমবঙ্গের উত্তর চব্বিশ পরগনার জেলার দেগঙ্গায় জন্মগ্রহণ করেন।

শিক্ষা ও কর্মজীবন

হুগলী কলেজিয়েট স্কুলে সপ্তম শ্রেণী পর্যন্ত অধ্যায়ন করেন। হাড়ায়ো মাইনর স্কুলে কিছুদিন শিক্ষকতা করেন। তারপরে কলকাতায় গমন করেন। সাংবাদিকতাকে পেশা হিসাবে গ্রহণ করেন। এধারে তিনি মাসিক সওগাত, মাসিক সহচর, দৈনিক সুলতান, সাপ্তাহিক মোসলেম জগত এ সম্পাদনার দায়িত্ব পালন করেন।

অবদান

সাহাদাত হোসেন রবীন্দ্র প্রভাবিত হলেও, তিনি রচনায় বিষয়বস্তুর বৈচিত্র্যে এবং রচনার বিপুলতায় স্মরণীয়। তার রচনাসম্ভারে রয়েছে প্রায় অর্ধশতাধিক গ্রন্থ।

সফররাজ খাঁ, আনার কলি, মসনদের মোহ ইত্যাদি তার বিখ্যাত নাটক। বর্তমানে "মসনদের মোহ" এর একাংশ পশ্চিমবঙ্গের প্রবেশিকা পরীক্ষার পাঠ্যসূচীতে এবং "শাজাহানের মৃত্যুস্বপ্ন" বাংলাদেশের মাধ্যমিক স্কুল সার্টিফিকেট পরীক্ষার পাঠ্যসূচীতে অন্তর্ভুক্ত আছে। জীবদ্দশায় কবির মূল্যায়ন ঘটেনি। এমনকি ১৯৫২ সালের ভাষা আন্দোলনে অংশগ্রহণের পর পাকিস্তান সরকার তাকে নাগরিকত্ব আইনের অধীনে ভারতের নাগরিক ঘোষণা করে। কবির অপরাধ ছিল তিনি মাতৃভূমি-জন্মভূমি তার গ্রামের টানে বার বার ফিরে যেতেন সেখানে। পাকিস্তানবাদী কবিতা লিখেও তিনি পাকিস্তানি শাসক গোষ্ঠীকে সন্তুষ্ট করতে পারেন নি। মৃদঙ্গ,কল্পরেখা, রূপছন্দা, মধুছন্দা ইত্যাদি তার বিখ্যাত কাব্যগ্রন্থ।

উপন্যাস

 মরুর কুসুম
 হিরনলেখা
 পারের পথ 
 স্বামীর ভুল
 সোনার কাঁকন
 যুগের আলো
 রিক্তা
 পথের দেখা
 কাঁটার ফুলগল্প

 রূপায়ণশিশুসাহিত্য

 ছেলেদের গল্প মোহন ভোগ''

মৃত্যু

১৯৫৩ সালে তিনি মৃত্যুবরণ করেন। তার মৃত্যুর তারিখ ৩০শে ডিসেম্বর, ১৫ ই পৌষ ১৩৬০ বুধবার। ২০০৮ সালে পশ্চিম্বঙ্গের সি পি এম সরকারের উদ্যোগে তার শততম মৃত্যুবার্ষিকী পালিত হয় এবং এই প্রথম তার মৃত্যু বার্ষিকী পালিত হলো।

তথ্যসূত্র 

১৮৯৩-এ জন্ম
১৯৫৩-এ মৃত্যু
বাঙালি কবি
বাঙালি সাহিত্যিক
বাঙালি সাংবাদিক
২০শ শতাব্দীর বাংলাদেশী কবি
২০শ শতাব্দীর পুরুষ লেখক
বাঙালি লেখক
কলকাতার লেখক
ভারতীয় পুরুষ কবি
বাঙালি পুরুষ কবি
বাংলা ভাষার কবি
বাংলা ভাষার লেখক
২০শ শতাব্দীর ভারতীয় কবি
বাঙালি মুসলিম
গুগল বম্বিং

গুগল বোমা (ইংরেজি: Google Bomb গূগ্‌ল্‌ বম্‌) বা গুগল ধোলাই (ইংরেজি: Google Wash গূগ্‌ল্‌ ওয়াশ্‌) একটি ইন্টারনেট স্ল্যাং।

গুগল বোমা হামলা হয় ব্যবসায়িক, রাজনৈতিক, বা হাস্যকর উদ্দেশ্যে (বা এর কিছু সংমিশ্রণ) জন্য করা হয়।  গুগল সার্চ ইঞ্জিনের র‌্যাংকিং-এ কোন ওয়েব পেজের অবস্থান নাটকীয় গতিতে উপরে তুলে আনার জন্য এটি বেশ ব্যবহৃত হয়। গুগল সার্চ ইঞ্জিনে ব্যবহৃত অ্যাল্‌গরিদম অনুসারে যত বেশি সংখ্যক অন্যান্য ওয়েব পেজে একটি পেজের সংযোগ (Link) দেয়া থাকবে, সার্চ ইঞ্জিনের ফলাফলে তার অবস্থান হওয়ার সম্ভাবনা তত উপরে। গুগল বোমা-র ব্যবহারকারী এই গুগলের এই বৈশিষ্ট্যটি অপব্যবহারের সুযোগ নেন। বেশির ভাগ সময়ই এর উদ্দেশ্য হয় নিখাদ মজা অথবা রাজনৈতিক।

২০০১ সালে, এপ্রিলের ৬ তারিখে প্রকাশিত একটি নিবন্ধে অ্যাডাম ম্যাথিস (Adam Mathes) প্রথম "গুগল বোমা" কথাটি ব্যবহার করেন। একটি ক্রিয়া এবং একটি বিশেষ্য উভয় হিসাবে ব্যবহৃত, 'গুগল বোম্বিং' মে ২০০৫ সালে নিউ অক্সফোর্ড আমেরিকান অভিধানে চালু করা হয়েছিল। 

এ মুহূর্তে (সেপ্টেম্বর ৩, ২০০৬) কেউ যদি গুগলে গিয়ে "Failure" কথাটি লিখে ভাগ্যবান মনে করছি (ইংরেজিতে I'm Feeling Lucky) বোতামটি চেপে সন্ধান করেন তাহলে গুগল তাকে যুক্তরাষ্ট্রের রাষ্ট্রপতি জর্জ ডব্লিউ বুশের অফিসিয়াল ওয়েব পেজে নিয়ে যাবে। এটি গুগল বোমার একটি মজার উদাহরণ। গুগল বোমা সাধারণত দীর্ঘজীবী হয়না। অল্প কিছুদিনের মধ্যেই সবাই এর খবর পেয়ে যায়। তখন বিভিন্ন ওয়েব পেজে ক্রমাগত এর উপর লেখালেখি হতে থাকে। এক সময় একই কি-ওয়ার্ডের (keyword) জন্য আগের পেজটি আর পাওয়া যায়না।

তথ্যসূত্র 

গুগল
ইন্টারনেট অপশব্দ
বিপণন কৌশল
লিমা

লিমা (;  ; ) দক্ষিণ আমেরিকার রাষ্ট্র পেরুর রাজধানী ও বৃহত্তম শহর। এটি দেশটির সংস্কৃতি, ব্যবসায়িক কর্মকাণ্ড ও শিল্পখাতের প্রধান কেন্দ্র। লিমা পেরুর পশ্চিমভাগে দেশটির প্রশান্ত মহাসাগরের উপকূলের মাঝামাঝি অবস্থানে, উপকূল থেকে ১৩ কিলোমিটার ভেতরে, আন্দিজ পর্বতমালার কাছে, একটি মরুময় অঞ্চলের কেন্দ্রভাগে অবস্থিত। বৃহত্তর লিমা মহানগর এলাকাটি চতুর্দিকে বহুদূর পর্যন্ত বিক্ষিপ্তভাবে প্রসারিত বলে এর ডাকনাম দেওয়া হয়েছে এল পুলপো (অর্থাৎ অক্টোপাস)। মূল লিমা শহরের আয়তন ১০০০ বর্গকিলোমিটারেরও বেশি। বৃহত্তর লিমা মহানগরীর জনসংখ্যা ১ কোটির বেশি; এটি একটি অতিমহানগরী।

বৃহত্তর লিমা এলাকাতে কাইয়াও নামের একটি সামুদ্রিক বন্দর আছে, যেটি প্রশান্ত মহাসাগরের উপকূলে অবস্থিত। কাইয়াও পেরুর ব্যস্ততম সমুদ্রবন্দর।

যদিও লিমা শহরটি ক্রান্তীয় বা গ্রীষ্মমণ্ডলীয় অঞ্চলে অবস্থিত, প্রশান্ত মহাসাগরীয় শীতল পেরু সমুদ্রস্রোতের সুবাদে এর জলবায়ু নাতিশীতোষ্ণ।

লিমা নগরীর ঐতিহাসিক কেন্দ্রে রাষ্ট্রপতির প্রাসাদ ও রোমান ক্যাথলিক মন্ডলীর একটি মহাগির্জা বা ক্যাথেড্রাল আছে, যার নির্মাণকাজ ১৬শ শতকে শুরু হয়। আরও আছে ১৫৫১ সালে প্রতিষ্ঠিত সান মার্কোস জাতীয় বিশ্ববিদ্যালয়। লিমাতে পেরুর সব প্রধান সরকারী কার্যালয়, ব্যবসায়িক প্রতিষ্ঠানগুলির সদর দফতর ও ব্যাংক অবস্থিত। লিমাতে অনেক শিল্পকারখানা আছে যেগুলিতে তেল, ইলেকট্রনিক যন্ত্রপাতি, ঔষধ, খাদ্যপণ্য, প্লাস্টিক, পোশাক ও অন্যান্য পণ্যদ্রব্য উৎপাদন করা হয়।

লিমা এলাকায় বহু হাজার বছর আগেই একটি লোকালয় ছিল। প্রায় ১৫০০ বছর আগে এখানে পাচাকামাক নামের একটি স্থানীয় দেবতাকে উপাসনা করার কেন্দ্র ছিল। ১৪শ শতকে ইনকা জাতির লোকেরা অঞ্চলটি নিয়ন্ত্রণে নেয়। স্পেনীয় দখলদার ফ্রান্সিসকো পিসাররো ১৫৩৫ সালে এখানে একটি ঔপনিবেশিক শহর প্রতিষ্ঠা করেন ও এর নাম দেওয়া হয় "সিউদাদ দে লোস রেইয়েস"; পরে এর নাম বদলে লিমা রাখা হয়। লিমা নামটি স্থানীয় কেচুয়া ভাষার শব্দ "লিমাক" থেকে এসেছে, যার অর্থ "বক্তা"। নিকটবর্তী কাইয়াও বন্দরটি এই অঞ্চলে স্পেনের প্রধান বন্দরে পরিণত হয়। প্রায় ২০০ বছর লিমা ছিল দক্ষিণ আমেরিকা মহাদেশে সমস্ত স্পেনীয় উপনিবেশগুলির রাজধানী।

১৭৪৬ সালে একটি ভূমিকম্পে লিমা প্রায় ধ্বংস হয়ে যাওয়ার উপক্রম হয়েছিল। পরবর্তীতে শহরটিকে পুনরায় নির্মাণ করা হয়। ১৮১২ সালে পেরু স্বাধীনতা লাভ করলে লিমা স্বাধীন পেরুউ রাষ্ট্রের রাজধানীতে পরিণত হয়। ১৯শ শতকে লিমার কলেবর বহুগুণ বৃদ্ধি পায়। ২০শ শতকে শহরের জনসংখ্যা অনেক বৃদ্ধি পায়; বর্তমানে পেরুর এক-চতুর্থাংশ জনগণই লিমা মহানগর এলাকাতে বাস করে।

তথ্যসূত্র

পেরুর শহর
দক্ষিণ আমেরিকার রাজধানী
ইবরাহীম খাঁ

ইবরাহীম খাঁ (ফেব্রুয়ারি ১৮৯৪ - ২৯ মার্চ ১৯৭৮) উপমহাদেশের প্রখ্যাত সাহিত্যিক ও সমাজ সংস্কারক। তিনি বৃহত্তর ময়মনসিংহের টাঙ্গাইলের তৎকালীন ভুঞাপুর থানার অন্তর্গত বিরামদী গ্রামে জন্মগ্রহণ করেন। তার বাবার নাম শাবাজ খাঁ ও মায়ের নাম রতন খানম। ইবরাহীম খাঁ ১৯৭৮ সালের ২৯ মার্চ ঢাকায় মৃত্যুবরণ করেন।

শিক্ষা জীবন 
ইব্রাহীম খাঁ ১৯০৬ সালে জামালপুরের সরিষাবাড়ির পিংনা উচ্চ বিদ্যালয়ে ভর্তি হন। তিনি ১৯১২ সাল পর্যন্ত এখানে অধ্যয়ন করেন। সাহিত্যিক প্রিন্সিপাল ইব্রাহীম খাঁ প্রথম মুসলমান ছাত্র যিনি পিংনা উচ্চ বিদ্যালয় থেকে এন্ট্রাস (বর্তমান এস.এস.সি) পাশ করেন। ১৯১৯ সালে কলকাতা বিশ্ববিদ্যালয় থেকে এম.এ.পাস করে তিনি অধ্যাপনায় নিয়োজিত হন ও করটিয়া সাদত কলেজের অধ্যক্ষ নিযুক্ত হন। ১৯২৪ সালে আইনে স্নাতক পাস করে তিনি ময়মনসিংহ বারের আইনজীবী হিসেবে ওকালতি শুরু করেন। তিনি ১৯৪৮ সাল থেকে ১৯৫৩ সাল পর্যন্ত তৎকালীন পূর্ব পাকিস্তান মাধ্যমিক শিক্ষাবোর্ডের চেয়ারম্যান ছিলেন।

সাহিত্য কর্ম 
ইবরাহীম খাঁ স্মৃতিকথা, শিক্ষা-সাহিত্য-ধর্ম-বিষয়ক প্রবন্ধ, নাটক, ভ্রমণ কাহিনী, রসরচনা, গল্প, উপন্যাস, ইতিহাস ও জীবনচরিত, শিশু সাহিত্য, পাঠ্য বই ও অনুবাদ মিলিয়ে শতাধিক গ্রন্থ রচনা করেছেন। অনেক দায়িত্বপূর্ণ পদে কর্মব্যস্ত থেকেও অনলসভাবে তিনি বিশাল সাহিত্য ভান্ডার রচনা করেছেন। সাহিত্যের সকল শাখায়ই তিনি স্বচ্ছন্দে সফলতার সঙ্গে পদচারণা করেছেন। মুসলমান সমাজের সাংস্কৃতিক ও রাজনৈতিক জীবনের পুনর্জাগরণের প্রয়াস তার লেখনীতে প্রকাশ পেয়েছে।

ব্রিটিশ বিরোধী আন্দোলন 
ব্রিটিশ ভারতে মুসলমানদের করুণ অবস্থা প্রত্যক্ষ করে মহাপ্রাণ মনীষী ইবরাহীম খাঁ কর্মজীবনের শুরুতেই অসহযোগ আন্দোলন এবং খেলাফত আন্দোলনে জড়িয়ে পড়েন। এই আন্দোলন তার গভীরভাবে জনজীবনের সাথে প্রত্যক্ষ পরিচয়ের ভিত তৈরি করে দেয়। সেই সময় মুসলিম মনে আত্মসম্মানবোধ জাগ্রত করার জন্য তিনি ইতিহাস, সমকালীন জীবন নিয়ে, ইসলামের গৌরবময় অধ্যায় নিয়ে লিখেছেন- এটাকেই তিনি তপস্যা বলেছেন। ব্রিটিশ ভারতে নিগৃহীত পণ্ডিতদেরকে তিনি তার কলেজে সুযোগ দিতেন- এমনকি অন্যত্র বহিষ্কৃত ছাত্ররাও তার আশ্রয়ে পড়াশোনার সুযোগ পেয়েছে। তিনি তার নিজের বিশ্বাসে দৃঢ় ছিলেন, কিন্তু অন্যের মতবাদকে বিন্দুমাত্র অশ্রদ্ধা করতেন না। উদার মানবতাবাদী ইবরাহীম খাঁর সাহিত্যচর্চার প্রধান উৎসই শিক্ষা এবং সংস্কার- তিনি মূলত সংস্কারকই। অসংখ্য শৈবালদামে আচ্ছন্ন স্রোতধারার সংস্কারকেও কিছুটা বিপ্লবী ভূমিকা গ্রহণ করতে হয়- তিনি তা করেছেন।

উল্লেখযোগ্য গ্রন্থ

ছোটদের জন্য গ্রন্থ

উপন্যাস ও ছোটগল্প

ধর্মবিষয়ক

শিক্ষা, সমাজ ও সাহিত্য

অনুবাদ

ইংরেজি রচনা

তথ্যসূত্র

বহিঃসংযোগ 

বাঙালি সাহিত্যিক
টাঙ্গাইল জেলার ব্যক্তি
১৮৯৪-এ জন্ম
১৯৭৮-এ মৃত্যু
নাটকে বাংলা একাডেমি সাহিত্য পুরস্কার বিজয়ী
শিক্ষা ও গবেষণায় একুশে পদক বিজয়ী
বাংলাদেশী পুরুষ লেখক
কলকাতা বিশ্ববিদ্যালয়ের প্রাক্তন শিক্ষার্থী
আনন্দ মোহন কলেজ, ময়মনসিংহের প্রাক্তন শিক্ষার্থী
১৮৯০-এর দশকে জন্ম
বাংলাদেশী শিক্ষাবিদ
বাংলা ভাষা আন্দোলনের সক্রিয় কর্মী
বাংলা একাডেমি সাহিত্য পুরস্কার বিজয়ী
সিতারা-ই-ইমতিয়াজ প্রাপক
পাকিস্তান জাতীয় পরিষদ সদস্য ১৯৬২-১৯৬৫
বঙ্গীয় আইনসভার সদস্য ১৯৪৬-১৯৪৭
পূর্ববঙ্গ আইনসভার সদস্য ১৯৪৭-১৯৫৪
আবু ইসহাক

আবু ইসহাক (জন্ম: ১ নভেম্বর, ১৯২৬ ইংরেজি; ১৫ কার্তিক, ১৩৩৩ বাংলা) তৎকালীন মাদারীপুর (বর্তমান শরীয়তপুর জেলা) নড়িয়া থানাধীন শিরঙ্গল গ্রামে, মৃত্যু: ১৬ ফেব্রুয়ারি, ২০০৩, ঢাকায়); তিনি একজন বাংলাদেশী গ্রন্থকার। তিনি ১৯৪৬ সালে, মাত্র একুশ বছর বয়সে রচনা করেন বিখ্যাত উপন্যাস 'সূর্য দীঘল বাড়ী' এবং এটি প্রকাশ করা হয় ১৯৫৫ সালে কলকাতা থেকে, এটি একটি সামাজিক উপন্যাস। তিনি বাংলাদেশের বিভিন্ন গুরুত্বপূর্ণ পদে ও দেশের বাইরে আকিয়াব ও কলকাতায় বাংলাদেশ দূতাবাসে ভাইস-কনসাল ও ফার্স্ট সেক্রেটারি হিসেবে দায়িত্ব পালন করেন।

শিক্ষা জীবন 
আবু ইসহাক ১৯৪২ সালে নড়িয়া থানার উপসী বিজারি তারাপ্রসন্ন ইংরেজি উচ্চ বিদ্যালয় থেকে স্কলারশিপ নিয়ে মেট্রিক এবং ফরিদপুরের রাজেন্দ্র কলেজ থেকে ১৯৪৪ সালে আই.এ পাশ করেন। ১৯৬০ সালে পাকিস্তানের করাচি বিশ্ববিদ্যালয় থেকে গ্র্যাজুয়েশন সম্পন্ন করেন। শিক্ষা জীবন শেষে তিনি আমলা পর্যায়ে বাংলাদেশ সরকারের বিভিন্ন গুরুত্বপূর্ণ পদে এবং বিদেশে কূটনৈতিক পদে নিয়োজিত ছিলেন।

কর্মজীবন 
আবু ইসহাক প্রথমে একটি বেসরকারি প্রতিষ্ঠানে পরিদর্শক পদে যোগদান করেন। দেশবিভাগের পরে ১৯৪৯ সালে তিনি পুলিশ বিভাগে সহকারি পরিদর্শক হন এবং ১৯৫৬ সাল পর্যন্ত তিনি করাচি, রাওয়ালপিন্ডি ও ইসলামাবাদে কর্মরত ছিলেন।

বাংলাদেশ স্বাধীন হওয়ার পর ১৯৭৩ সালে তিনি ঢাকায় এসে জাতীয় নিরাপত্তা গোয়েন্দা সংস্থার উপ-পরিচালক হন। পরের বছর বার্মার আকিয়াবে বাংলাদেশ সরকারের দূতাবাসে ভাইস-কনসাল এবং ১৯৭৬ সালে কলকাতায় বাংলাদেশের ডেপুটি হাইকমিশনের প্রথম সেক্রেটারি পদে নিয়োগ লাভ করেন। ১৯৭৯ সালে জাতীয় নিরাপত্তা গোয়েন্দা সংস্থার খুলনা বিভাগের প্রধান হয়ে ১৯৮৪ সালে অবসার গ্রহণ করেন।

অভিধান প্রণেতা হিসেবেও আবু ইসহাকের একটি বিশিষ্ট পরিচয় আছে। তিনি সমকালীন বাংলা ভাষার অভিধান (২ খন্ড, ১৯৯৩, ১৯৯৮) রচনা করে বাংলা কোষগ্রন্থের পরিধিকে বাড়িয়ে তুলেছেন। তাঁর প্রণীত অভিধানের বিশেষত্ব হলো শব্দের শুধু অর্থ নয়, সব ধরনের প্রতিশব্দ বা সমর্থক প্রদান। তাঁর অভিধানে ‘অন্ধকার’ শব্দের ১২৭টি সমর্থক শব্দ আছে।

গ্রন্থ

উপন্যাস 
 সূর্য দীঘল বাড়ি (১৯৫৫) - চলচ্চিত্ররূপ - ১৯৭৯
 পদ্মার পলিদ্বীপ (১৯৮৬, সামাজিক উপন্যাস)
 জাল (১৯৮৮, গোয়েন্দা উপন্যাস)

গল্প 
• অভিশাপ (প্রথম)
 হারেম (১৯৬২)
 মহাপতঙ্গ (১৯৬৩)
 জোঁক

পুরস্কার 
 বাংলা একাডেমী পুরস্কার (১৯৬২-৬৩)
 সুন্দরবন সাহিত্যপদক (১৯৮১)
 একুশে পদক (১৯৯৭)
 স্বাধীনতা পদক (মরণোত্তর) ২০০৪

তথ্যসূত্র

বহিঃসংযোগ 
  - এ

বাংলাদেশী পুরুষ ঔপন্যাসিক
১৯২৬-এ জন্ম
২০০৩-এ মৃত্যু
ভাষা ও সাহিত্যে একুশে পদক বিজয়ী
সাহিত্যে স্বাধীনতা পুরস্কার বিজয়ী
কথাসাহিত্যে বাংলা একাডেমি সাহিত্য পুরস্কার বিজয়ী
শরীয়তপুর জেলার ব্যক্তি
করাচি বিশ্ববিদ্যালয়ের প্রাক্তন শিক্ষার্থী
বাংলাদেশী পুরুষ লেখক
বাঙালি লেখক
বাঙালি ঔপন্যাসিক
বাংলা ভাষার লেখক
বাংলা একাডেমি সাহিত্য পুরস্কার বিজয়ী
২০শ শতাব্দীর বাঙালি
২০শ শতাব্দীর মুসলিম
বাংলাদেশী সুন্নি মুসলিম
বাঙালি মুসলিম
রেডিও রাশিয়া

রেডিও রাশিয়া রাশিয়ার আন্তর্জাতিক সংবাদ পরিসেবা। এ বাংলা সংস্করণও সংবাদ দেয়।

সংবাদের সময় 
 এর বাংলা ভাষার সংবাদের সময় হচ্ছে মার্চ ২৫ থেকে ২৮ অক্টোবর:
১৫:৩০-১৫:০০ এই ফ্রীকওয়েন্সীতে: ১২০৭৫, ৯৭৪৫ আর ৬০৭০ কিলোহার্টজে।

এদের ওয়েবসাইট 
রেডিও রাশিয়া - ওয়েবসাইট 
রেডিও রাশিয়া 

বাংলায় আন্তর্জাতিক সংবাদ মাধ্যম
রুশ ওয়েবসাইট
১৯৯৩-এ রাশিয়ায় প্রতিষ্ঠিত
রাষ্ট্রীয় গণমাধ্যম
আন্তর্জাতিক সম্প্রচারক
কার্ট ওয়াল্ডহেইম

কার্ট জোসেফ ওয়াল্ডহাইম ( ; ২১ ডিসেম্বর ১৯১৮ - ১৪ জুন ২০০৭) একজন অস্ট্রীয় রাজনীতিবিদ এবং কূটনীতিক ছিলেন। তিনি ১৯৭২ থেকে ১৯৮১ সাল পর্যন্ত জাতিসংঘের মহাসচিব এবং ১৯৮৬ থেকে ১৯৯২ সাল পর্যন্ত অস্ট্রিয়ার রাষ্ট্রপতি ছিলেন। ১৯৮৬ সালের নির্বাচনের সময় তিনি যখন দ্বিতীয় বিশ্বযুদ্ধের সময় গ্রিস ও যুগোস্লাভিয়ায় ছিলেন তখন তাঁর কাজ এবং নাৎসি জার্মানির ওয়েহরমাখটে একজন গোয়েন্দা কর্মকর্তা হিসেবে নাৎসিদের নৃশংসতা সম্পর্কে তিনি যে আগেই জানতেন সেটা প্রকাশ পায়,  তখন আন্তর্জাতিক বিতর্কের জন্ম হয়। 

তিনি একজন অস্ট্রীয় কূটনীতিবীদ এবং রক্ষনশীল রাজনীতিবীদ। তিনি ১৯৭২ থেকে ১৯৮১ সাল পর্যন্ত জাতিসংঘের মহাসচিব, এবং ১৯৮৬ থেকে ১৯৯২ সাল পর্যন্ত অস্ট্রিয়ার প্রেসিডেন্ট ছিলেন।

তথ্যসূত্র 

১৯১৮-এ জন্ম
জাতিসংঘের মহাসচিব
অস্ট্রীয় রাজনীতিবিদ
২০০৭-এ মৃত্যু
স্নায়ুযুদ্ধকালীন কূটনীতিবিদ
অস্ট্রিয়ার রাষ্ট্রপতি
ভিয়েনা বিশ্ববিদ্যালয়ের প্রাক্তন শিক্ষার্থী
ভিয়েনার ডিপ্লোম্যাটিক একাডেমির প্রাক্তন শিক্ষার্থী
পালাউ

পালাউ প্রজাতন্ত্র (পালাউয়ান: Beluu er a Belau বেলুউ এর আ বেলাউ; ইংরেজি: Republic of Palau রিপাব্লিক অভ্‌ পালাউ) পশ্চিম প্রশান্ত মহাসাগরের একটি স্বাধীন প্রজাতান্ত্রিক দ্বীপরাষ্ট্র। মাইক্রোনেশিয়ার অন্তর্গত প্রায় ২০০টি দ্বীপ নিয়ে রাষ্ট্রটি গঠিত। পালাউ বিষুবরেখার কাছে, ফিলিপাইনের প্রায় ৮৫০ কিলোমিটার পূর্বে অবস্থিত।

ব্যুৎপত্তি 
পালাউয়ান ভাষায় দেশটিকে Belau (বেলাউ) নামে ডাকা হয়। পালাউয়ান ভাষায় Belau শব্দটির অর্থ গ্রাম। ইংরেজি Palau শব্দটি এসেছে হিস্পানীয় শব্দ Los Palaos থেকে। Los একটি পদাশ্রিত নির্দেশক (যেমন ইংরেজিতে the) এবং Palaos শব্দটা পালাউয়ান Belau থেকে আগত। 

অনেকে মনে করেন Belau শব্দটি মালয় ভাষার Pulau থেকে এসেছে, যার অর্থ দ্বীপ।

ইতিহাস 

১৫০০ সাল নাগাদ স্পেনীয় সাম্রাজ্য পালাউ অধিকার করে একে স্পেনীয় ইস্ট ইন্ডিজের অংশ হিসাবে শাসন করতে থাকে। এর পুর্বে পালাউ স্থানীয় আদিবাসীদের দ্বারা শাসিত হতো। ১৮৯৯ সালে স্পেন-মার্কিন যুক্তরাষ্ট্র যুদ্ধের সময় জার্মান সাম্রাজ্য স্পেনের দুর্বলতার সুযোগ নিয়ে পালাউ দখল করে নেয় এবং একে জার্মান নিউ গিনির অংশ হিসাবে শাসন করতে থাকে। অবশ্য পরে স্পেনের সঙ্গে জার্মানি এই ব্যাপারে চুক্তিতে আবদ্ধ হয়ে ছিল। প্রথম বিশ্বযুদ্ধের সময় জাপান সাম্রাজ্য পালাউ অধিকার করে নেয়। ১৯১৯ সালে জাতিপুঞ্জের অনুমতিক্রমে জাপান সাম্রাজ্য পালাউ, মাইক্রোনেশিয়া, উত্তর মারিয়ানা দ্বীপপুঞ্জসহ আরো কয়েকটি অঞ্চল নিয়ে একটি অভিভাবকত্ব প্রতিষ্ঠা করে, যা "দক্ষিণ সাগরে জাপানের অভিভাবকত্ব" নামে পরিচিত হয়।

দ্বিতীয় বিশ্বযুদ্ধে জাপানের আত্মসমর্পণ এর পরে এটি প্রশান্ত মহাসাগরীয় দ্বীপপুঞ্জের জাতিসংঘ ট্রাস্ট এলাকার অন্তর্ভুক্ত হয় এবং মার্কিন যুক্তরাষ্ট্রের শাসনাধীনে আসে। ১৯৯৪ সালের অক্টোবর মাসে পালাউ একটি স্বশাসিত রাষ্ট্রে পরিণত হয় এবং মার্কিন যুক্তরাষ্ট্রের সাথে এ ব্যাপারে একটি চুক্তিতে পৌঁছে।

রাজনীতি 
পালাউয়ে রাষ্ট্রপতি-শাসিত সরকারব্যবস্থা বিদ্যমান। পালাউ একটি যুক্তরাষ্ট্রীয় দেশ। দেশটির সংখ্যাগরিষ্ঠ ভোটে কেন্দ্রীয়ভাবে রাষ্ট্রপতি নির্বাচিত হলেও মূল ক্ষমতা প্রদেশসমূহের হাতেই রয়েছে। পালাউ একটি নির্দলীয় গণতন্ত্রের দেশ। দেশটির সকল নির্বাচনে স্বতন্ত্র প্রার্থীরাই অংশগ্রহণ করে। মূলত পালাউয়ে আজ অবধি কোনো রাজনৈতিক দল গড়েই ওঠে নি।

প্রশাসনিক অঞ্চলসমূহ 
পালাউ দ্বীপপুঞ্জের কোরোর দ্বীপে অবস্থিত কোরোর শহর দেশটির বৃহত্তম শহর এবং রাজধানী। বাবেলথুয়াপ নামের দ্বীপে নতুন একটি রাজধানী গড়ে তোলা হচ্ছে।

ভূগোল 

পালাউ পশ্চিম প্রশান্ত মহাসাগরের ওশেনিয়া (Ocenia) মহাদেশের পশ্চিমপ্রান্তে মাইক্রোনেশিয়া (Micronesia) অঞ্চলে অবস্থিত।

অর্থনীতি 
দেশটির অর্থনীতির মূল চালিকা শক্তি হচ্ছে পর্যটনশিল্প, কৃষি ও সামুদ্রিক মৎস্যশিকার। মাথাপিছু আয় প্রায় ১৬ হাজার ৭০০ ডলার।

জনসংখ্যা

সংস্কৃতি

আরও দেখুন

তথ্যসূত্র

বহিঃসংযোগ 

ওশেনিয়া
রাষ্ট্র
ওশেনিয়ার রাষ্ট্র
১৯৯৪-এ প্রতিষ্ঠিত রাষ্ট্র ও অঞ্চল
পালাউ
জাতিসংঘের সদস্য রাষ্ট্র
প্রাক্তন জাপানি উপনিবেশ
মাইক্রোনেশিয়ার রাষ্ট্র
প্রতিনিধিত্বহীন জাতি ও জনগনের সংগঠনের সদস্য
ইংরেজি ভাষী দেশ ও অঞ্চল
প্রশান্ত মহাসাগরের দ্বীপপুঞ্জ
প্রাক্তন স্পেনীয় উপনিবেশ
দ্বীপ রাষ্ট্র
ওশেনিয়ার দ্বীপ
প্রজাতন্ত্র
ছোট দ্বীপ উন্নয়নশীল রাষ্ট্র
সার্বভৌম রাষ্ট্র
সামোয়া

স্বাধীন সামোয়া রাষ্ট্র (সামোয়ান: Malo Saʻoloto Tutoʻatasi o Sāmoa মালো তুতোʼআতাসি ও সামোয়া, ইংরেজি Independent State of Samoa ইন্ডেপেন্ডেন্ট্‌ স্টেট্‌ অভ্‌ সামোয়া) দক্ষিণ প্রশান্ত মহাসাগরে অবস্থিত স্বাধীন দ্বীপরাষ্ট্র। এটি নিউজিল্যান্ডের প্রায় ২৯০০ কিমি উত্তর-পূর্বে অবস্থিত। প্রায় ৪৮০ কিমি দীর্ঘ সামোয়ান দ্বীপপুঞ্জের বৃহত্তর পশ্চিম ভাগ নিয়ে (১৭১ ডিগ্রি পশ্চিম দ্রাঘিমার পশ্চিমে) রাষ্ট্রটি গঠিত। বিভাজন রেখাটির পূর্বে অবস্থিত দ্বীপগুলি মার্কিন শাসনাধীন অঞ্চল মার্কিন সামোয়া গঠন করেছে। রাষ্ট্রটি বহুদিন যাবৎ পশ্চিম সামোয়া নামে পরিচিত ছিল। ১৯৯৭ সালে এটির নাম সরকারীভাবে বদলে সামোয়া রাখা হয়। ১৯৪৫ সালে দ্বিতীয় বিশ্বযুদ্ধের শেষ থেকে ১৯৬২ সালে স্বাধীনতা লাভ পর্যন্ত সামোয়া জাতিসঙ্ঘের একটি ট্রাস্ট এলাকা ছিল, যার দেখাশোনা করত নিউজিল্যান্ড। রাষ্ট্রটির রাজধানী, বৃহত্তম শহর ও বাণিজ্যিক কেন্দ্রের নাম  আপিয়া।

ইতিহাস সামোয়া আমেরিকা অস্ট্রেলিয়া মহাদেশের মিলিত সীমারেখা মধ্যে অবস্থিত।

রাজনীতি

প্রশাসনিক অঞ্চলসমূহ

ভূগোল

অর্থনীতি

জনসংখ্যা

সংস্কৃতি

আরও দেখুন

তথ্যসূত্র

বহিঃসংযোগ 
 সামোয়ান সরকারি ওয়েবসাইট
 Samoa News
 Samoalive Newsline Collaboration  সামোয়ার সর্বশেষ তথ্য
 Open Directory Project - Samoa directory category
 Map: district subdivision
 Samoa, A Hundred Years Ago And Long Before by George Turner, an eText available from Project Gutenberg

ওশেনিয়া
কমনওয়েলথ প্রজাতন্ত্র
ওশেনিয়ার রাষ্ট্র
১৯৬২-এ প্রতিষ্ঠিত রাষ্ট্র ও অঞ্চল
খ্রিস্টান রাষ্ট্র
জাতিসংঘের সদস্য রাষ্ট্র
পলিনেশিয়ার রাষ্ট্র
ইংরেজি ভাষী দেশ ও অঞ্চল
নাম পরিবর্তন করা রাষ্ট্র
সামোয়া
প্রশান্ত মহাসাগরের দ্বীপপুঞ্জ
দ্বীপ রাষ্ট্র
কমনওয়েলথ অব নেশনসের সদস্য
ছোট দ্বীপ উন্নয়নশীল রাষ্ট্র
সার্বভৌম রাষ্ট্র
মাইক্রোনেশিয়া যুক্তরাজ্য

মাইক্রোনেশিয়া যুক্তরাজ্য (ইংরেজি Federated States of Micronesia ফেডারেটেড স্টেট্‌স অফ মাইক্রোনেশিয়া) প্রশান্ত মহাসাগরের একাধিক দ্বীপের সমন্বয়ে গঠিত একটি দ্বীপ রাষ্ট্র। পশ্চিম প্রশান্ত মহাসাগর জুড়ে বিস্তৃত এই দেশটি পশ্চিম থেকে পূর্বে চারটি রাজ্য নিয়ে গঠিত - ইয়াপ, চুক, পোহনপেই এবং কোসরা। এই রাজ্যগুলি প্রায় ৬০৭টি দ্বীপ নিয়ে গঠিত (যার সম্মিলিত ভূমি এলাকা প্রায় ৭০২ বর্গকিলোমিটার (২০১ বর্গমাইল) এবং এটি বিষুবরেখার ঠিক উত্তরে প্রায় ২,৭০০ কিমি অনুদৈর্ঘ্য জুড়ে বিস্তৃত। এই দ্বীপরাষ্ট্রটি ইন্দোনেশিয়া এবং পাপুয়া নিউ গিনির উত্তর-পূর্বে, গুয়াম এবং মারিয়ানাসের দক্ষিণে, নাউরু এবং মার্শাল দ্বীপপুঞ্জের পশ্চিমে, পালাউ এবং ফিলিপাইনের পূর্বে অবস্থিত। এটি পূর্ব অস্ট্রেলিয়ার প্রায় ২,৯০০ কিমি (১,৮০০ মাইল) উত্তরে, জাপানের ৩৪০০ কিমি (২,১০০ মাইল) দক্ষিণ-পূর্বে, এবং হাওয়াইয়ান দ্বীপপুঞ্জের প্রধান দ্বীপগুলির প্রায় ৪,০০০ কিমি (২,৪৮৫ মাইল) দক্ষিণ-পশ্চিমে অবস্থিত।

মাইক্রোনেশিয়া যুক্তরাজ্যের সামগ্রিক ভূমি এলাকা বেশ কম হলেও, দেশটির জলসীমা প্রশান্ত মহাসাগরের প্রায়  অঞ্চল দখল করে রয়েছে, দেশটিকে বিশ্বের 14 তম বৃহত্তম একচেটিয়া অর্থনৈতিক অঞ্চল প্রদান করে।   এই সার্বভৌম দ্বীপরাষ্ট্রটির রাজধানী হল পালিকির, যা পোহনপেই দ্বীপে অবস্থিত, আর বৃহত্তম শহর হল ওয়েনো, যা চুউক প্রবালপ্রাচীরে অবস্থিত।

ইতিহাস

রাজনীতি

প্রশাসনিক অঞ্চলসমূহ 
 চুক (Chuuk)
 কোশ্রায় (Kosrae)
 পোনপেই (Pohnpei)
 ইয়াপ (Yap)

ভূগোল

অর্থনীতি

জনসংখ্যা

সংস্কৃতি

তথ্যসূত্র

বহিঃসংযোগ 

ওশেনিয়া
রাষ্ট্র
ওশেনিয়ার রাষ্ট্র
জাতিসংঘের সদস্য রাষ্ট্র
মাইক্রোনেশিয়ার রাষ্ট্র
ইংরেজি ভাষী দেশ ও অঞ্চল
প্রাক্তন জাপানি উপনিবেশ
প্রাক্তন স্পেনীয় উপনিবেশ
দ্বীপ রাষ্ট্র
ছোট দ্বীপ উন্নয়নশীল রাষ্ট্র
সার্বভৌম রাষ্ট্র
মার্শাল দ্বীপপুঞ্জ

প্রজাতন্ত্রী মার্শাল দ্বীপপুঞ্জ (মার্শালীয়: Aolepān Aorōkin Ṃajeḷ ইংরেজি: Republic of the Marshall Islands) আয়্‌লেপ্যান্‌ আয়্‌রেকিন্‌ মায়্‌তেয়াল্‌, ইংরেজি Republic of the Marshall Islands রিপাব্লিক অভ দ্য মার্শাল আইল্যান্ডস) প্রশান্ত মহাসাগরের একাধিক দ্বীপের সমন্বয়ে গঠিত একটি দ্বীপ রাষ্ট্র। এটি ওশেনিয়া অঞ্চলে অবস্থিত।

ইতিহাস 

২য় শতক থেকেই মার্শাল দ্বীপপুঞ্জে জনবসতির নির্দশন পাওয়া যায়। ১৯৪৬ সাল থেকে ১৯৫৮ সাল পর্যন্ত আমেরিকা ৬৭বার পারমাণবিক পরীক্ষা চালায় এই দ্বীপে। ১৯৭৯ সালে মার্শাল দ্বীপপুঞ্জের সরকার গঠিত হয়।

রাজনীতি

প্রশাসনিক অঞ্চলসমূহ

ভূগোল

অর্থনীতি

জনসংখ্যা

সংস্কৃতি

আরও দেখুন

তথ্যসূত্র 

ওশেনিয়ার রাষ্ট্র
জাতিসংঘের সদস্য রাষ্ট্র
প্রাক্তন জাপানি উপনিবেশ
মাইক্রোনেশিয়ার রাষ্ট্র
ইংরেজি ভাষী দেশ ও অঞ্চল
প্রশান্ত মহাসাগরের দ্বীপপুঞ্জ
দ্বীপ রাষ্ট্র
প্রজাতন্ত্র
ছোট দ্বীপ উন্নয়নশীল রাষ্ট্র
প্রাক্তন স্পেনীয় উপনিবেশ
দ্বিতীয় বিশ্বযুদ্ধের স্থান
সার্বভৌম রাষ্ট্র
গিনি-বিসাউ

গিনি-বিসাউ বা গিনি-বিসাউ প্রজাতন্ত্র () উত্তর-পশ্চিম আফ্রিকার একটি প্রজাতন্ত্র। এটি আফ্রিকা মহাদেশের সবচেয়ে ক্ষুদ্র রাষ্ট্রগুলির একটি। এর উত্তরে সেনেগাল, পূর্বে ও দক্ষিণে গিনি, এবং পশ্চিমে আটলান্টিক মহাসাগর। সমুদ্রে অবস্থিত প্রায় ৬০টি দ্বীপও গিনি-বিসাউয়ের সীমানাভুক্ত; এদের মধ্যে বিসাগোস দ্বীপপুঞ্জ অন্যতম। দেশটির আয়তন ৩৬,১২৫ বর্গকিমি। দেশটি অতীতে একটি পর্তুগিজ উপনিবেশ ছিল; তখন এর নাম ছিল পর্তুগিজ গিনি। ১৯৭৪ সালে এক রক্তক্ষয়ী স্বাধীনতা যুদ্ধের পর দেশটি পর্তুগাল থেকে স্বাধীন হয়। স্বাধীনতা লাভের পর প্রতিবেশী গিনির নামের সাথে ভুল বোঝাবুঝি এড়ানোর জন্য এর নামের সাথে রাজধানী ও বৃহত্তম শহর বিসাউ-এর নাম যোগ করা হয়। দেশের ১৫ লক্ষ মানুষের দুই-তৃতীয়াংশই দারিদ্র্যসীমার নিচে বাস করে। এটি বিশ্বের সবচেয়ে দরিদ্র দেশগুলির একটি।

ইতিহাস

প্রশাসনিক অঞ্চলসমূহ

ভূগোল

অর্থনীতি

জনসংখ্যা

সংস্কৃতি

রাজনীতি 

গিনি-বিসাউ একটি প্রজাতন্ত্র ।  অতীতে সরকার অত্যন্ত কেন্দ্রীভূত ছিল। ১৯৯১ সালের মাঝামাঝি পর্যন্ত বহুদলীয় রাজনীতি প্রতিষ্ঠিত হয়নি।  রাষ্ট্রপতি রাষ্ট্রের প্রধান এবং প্রধানমন্ত্রী সরকার প্রধান। ১৯৭৪ সালে স্বাধীনতার পর থেকে, জোসে মারিও ভাজ ২৪ জুন ২০১৯-এ রাষ্ট্রপতি হিসাবে তার পাঁচ বছরের মেয়াদ শেষ না করা পর্যন্ত, কোনও রাষ্ট্রপতি সফলভাবে পূর্ণ পাঁচ বছরের মেয়াদে দায়িত্ব পালন করেননি। 

আইনসভা পর্যায়ে, একটি এককক্ষ বিশিষ্ট অ্যাসেম্বলিয়া ন্যাসিওনাল পপুলার ( ন্যাশনাল পিপলস অ্যাসেম্বলি ) রয়েছে যা ১০০ জন সদস্য নিয়ে গঠিত। তারা চার বছরের মেয়াদের জন্য বহু-সদস্য নির্বাচনী এলাকা থেকে জনগণের ভোটে নির্বাচিত হন। বিচার ব্যবস্থার নেতৃত্বে রয়েছে ট্রাইব্যুনাল সুপ্রিমো দা জাস্টিকা  যা রাষ্ট্রপতি কর্তৃক নিযুক্ত নয়জন বিচারপতির সমন্বয়ে গঠিত; তারা রাষ্ট্রপতির অধীনে কাজ করে। 

দুটি প্রধান রাজনৈতিক দল হল PAIGC ( আফ্রিকান পার্টি ফর দ্য ইন্ডিপেন্ডেন্স অফ গিনি এবং কেপ ভার্দে ) এবং PRS ( পার্টি ফর সোশ্যাল রিনিউয়াল )। ২০ টির অধিক ছোট রাজনৈতিক দল রয়েছে।

বৈদেশিক সম্পর্ক 
CPLP বা পর্তুগিজ ভাষী দেশসমূহের সম্প্রদায় (যা Lusophone Commonwealth নামেও পরিচিত) এর প্রতিষ্ঠাতা সদস্য হলো গিনি বিসাউ।

সামরিক 
২০১৯ সালের একটি অনুমান অনুযায়ী গিনি-বিসাউ সশস্ত্র বাহিনীর আকার প্রায় ৪,৪০০ জন কর্মী এবং সামরিক ব্যয় দেশের জিডিপির ২% এর কম। 

২০১৮ সালে, গিনি-বিসাউ পারমাণবিক অস্ত্র নিষিদ্ধ করার বিষয়ে জাতিসংঘের চুক্তিতে স্বাক্ষর করেছে।

প্রশাসনিক বিভাগ 
গিনি-বিসাউ আটটি অঞ্চল (  )এবং একটি স্বায়ত্তশাসিত সেক্টর ( ) এ বিভক্ত  এগুলি আবার মোট ৩৭টি সেক্টরে উপবিভক্ত।

আরও দেখুন

তথ্যসূত্র

বহিঃসংযোগ 
 সরকারি
 সরকারি ওয়েবসাইট
 রাষ্ট্র প্রধান এবং মন্ত্রিপরিষদ সদসবৃন্দ

 সাধারণ তথ্য
 Country Profile from BBC News
 
 গিনি-বিসাউ from UCB Libraries GovPubs
 Guinea-Bissau at Encyclopaedia Brittanica
 
 

 সংবাদ মিডিয়া
 news headline links from AllAfrica.com

 পর্যটন

আফ্রিকার রাষ্ট্র
ইসলামি সহযোগিতা সংস্থার সদস্য রাষ্ট্র
জাতিসংঘের সদস্য রাষ্ট্র
আফ্রিকান ইউনিয়নের সদস্য রাষ্ট্র
পর্তুগিজ ভাষী দেশগুলির সম্প্রদায়ের সদস্য রাষ্ট্র
আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র
সাবেক পর্তুগিজ উপনিবেশ
স্বল্পোন্নত দেশ
পর্তুগিজভাষী দেশ ও অঞ্চল
প্রজাতন্ত্র
১৯৭৪-এ প্রতিষ্ঠিত রাষ্ট্র ও অঞ্চল
পশ্চিম আফ্রিকার রাষ্ট্র
ছোট দ্বীপ উন্নয়নশীল রাষ্ট্র
সার্বভৌম রাষ্ট্র
অস্ট্রেলিয়ার অর্থনীতি

অস্ট্রেলিয়ার অর্থনীতি একটি অত্যন্ত উন্নত মিশ্র অর্থনীতি।  ২০২১ সালের হিসাবে, অস্ট্রেলিয়া ছিল নামমাত্র জিডিপি (স্থূল অভ্যন্তরীণ উৎপাদন) দ্বারা ১২তম বৃহত্তম জাতীয় অর্থনীতি  ক্রয়ক্ষমতার জিডিপি অনুযায়ী ১৮তম বৃহত্তম  এবং ২৫তম বৃহত্তম পণ্য রপ্তানিকারক এবং ২০তম বৃহত্তম পণ্য আমদানিকারক ছিল  অস্ট্রেলিয়া মার্চ ২০১৭ আর্থিক ত্রৈমাসিকে উন্নত বিশ্বের নিরবচ্ছিন্ন জিডিপি বৃদ্ধির দীর্ঘতম দৌড়ের রেকর্ড ছিল। এটি ছিল ১০৩তম ত্রৈমাসিক এবং ২৬তম বছর যেহেতু দেশে একটি প্রযুক্তিগত মন্দা ছিল (টানা দুই চতুর্থাংশ নেতিবাচক বৃদ্ধি)৷  ২০২১ সালের জুন পর্যন্ত, দেশের জিডিপি অনুমান করা হয়েছিল A$ ১.৯৮ ট্রিলিয়ন অস্ট্রেলীয় ডলার। 

অস্ট্রেলীয় অর্থনীতি তার পরিষেবা খাত দ্বারা প্রভাবিত, যা ২০১৭ সালে জিডিপির ৬২.৭7% এবং শ্রমশক্তির ৭৮.৮% নিযুক্ত করেছিল।  অস্ট্রেলিয়ার প্রাকৃতিক সম্পদের মোট আনুমানিক মূল্য দশম-সর্বোচ্চ, US$ ১৯.৯ ট্রিলিয়ন।  ২০০৯-১০ সালে খনি শিল্পের মোট মূল্য সংযোজন ছিল জিডিপির ৮.৪%।  খনির ক্ষেত্রে সাম্প্রতিক পতন সত্ত্বেও, অস্ট্রেলীয় অর্থনীতি স্থিতিস্থাপক এবং স্থিতিশীল ছিল   এবং ১৯৯১ থেকে ২০২০ সাল পর্যন্ত মন্দার সম্মুখীন হয়নি।

তথ্যসূত্র 

 
অস্ট্রেলিয়া
দেশ অনুযায়ী অর্থনীতি
ওশেনিয়ার অর্থনীতি
ওইসিডি সদস্য অর্থনীতি
বিশ্ব বাণিজ্য সংস্থার সদস্যদের অর্থনীতি
উ থান্ট

মহা থ্রায় সিথু উ থান্ট (জানুয়ারি ২২, ১৯০৯ – নভেম্বর ২৫, ১৯৭৪) ছিলেন বর্মী কূটনীতিবিদ এবং জাতিসংঘের তৃতীয় মহাসচিব। তিনি ১৯৬১ থেকে ১৯৭১ সাল পর্যন্ত মহাসচিবের দায়িত্ব পালন করেন। এক বিমান দুর্ঘটনায় জাতিসংঘের ২য় মহাসচিবের মৃত্যু হলে সেপ্টেম্বর ১৯৬১ সালে তাকে মহাসচিব পদের জন্য নির্বাচিত করা হয়। 

তিনি জাতিসংঘের তৃতীয় এবং এশিয়ার প্রথম মহাসচিব।

প্রারম্ভিক জীবন 

চার ছেলের মধ্যে সবার বড় থান্ট। তিনি উপনিবেশিক বার্মার পান্টানাওতে জমিদার এবং ধানের বণিকদের মধ্যম ধনী পরিবারে জন্মগ্রহণ করেছিলেন।  তার বাবা পো হ্নিত, যিনি কলকাতায় পড়াশোনা করেছিলেন। তিনি ছিলেন শহরের একমাত্র ব্যক্তি যিনি ইংরেজিতে ভাল যোগাযোগ করতে পারতেন।

তথ্যসূত্র

বহিঃসংযোগ 

১৯০৯-এ জন্ম
১৯৭৪-এ মৃত্যু
জাতিসংঘের মহাসচিব
২০শ শতাব্দীর স্মৃতিকথাকার
স্নায়ুযুদ্ধকালীন কূটনীতিবিদ
ইয়াংগুন বিশ্ববিদ্যালয়ের প্রাক্তন শিক্ষার্থী